[bookmark: _GoBack]Z A P I S N I K
s 43. sjednice Vijeća Gradske četvrti Peščenica - Žitnjak 
održane 15. siječnja 2021. u  Područnom uredu Peščenica-Žitnjak, Zapoljska 1 (I. kat - soba 115) s početkom u 17,30 sati

Nazočni članovi Vijeća: 
Dragan Vučić, Zdravko Čabraja, Damir Tabaković, Marinko Blažević, Sanja Markek, Radenko Tomić, Andrea Zirdum, Vesna Humić, Marijan Ćužić, Branko Cindro, Renata Petrić, Darko Stošić, Boris Blažeković, Dragana Milašinović, Mario Župan, Gordana Pejić Anić, Nikola Dragičević.

U radu sjednice sudjeluje voditelj Područnog odsjeka Peščenica-Žitnjak Gradskog ureda za mjesnu samoupravu, Boris Berber.

Konstatira se da u radu sjednice sudjeluje 17 od 17 vijećnika čime su stečeni uvjeti za pravovaljano odlučivanje.
	
Na prijedlog predsjednika Vijeće jednoglasno utvrđuje

DNEVNI RED:

1. [bookmark: _Hlk49872093]Prijedlog financijskog plana Gradske četvrti Peščenica-Žitnjak za 2021.
2. Prijedlog programa održavanja komunalne infrastrukture na području GČ Peščenica-Žitnjak u 2021.
3. Prijedlozi zaključaka o rješavanju aktualne komunalne problematike
4. Izvješća, pitanja i prijedlozi.




Ad 1.) Prijedlog financijskog plana Gradske-četvrti Peščenica-Žitnjak za 2021.

Predsjednik Vijeća, Dragan Vučić  upoznaje vijećnike s prijedlogom Financijskog plana Gradske četvrti Peščenica-Žitnjak za 2021.  
 
Nakon kraće rasprave, Vijeće,  jednoglasno donosi sljedeći
[image: ]
Na osnovi donesenog Financijskog plana za 2021., a na prijedlog predsjednika, Vijeće jednoglasno donosi

Z a k l j u č a k
o prijedlogu utroška sredstava s pozicije uredska oprema i namještaj

1. Vijeće Gradske četvrti Peščenica-Žitnjak predlaže utrošak sredstava s pozicije 4221 Uredska oprema i namještaj na sljedeći način: 


	Red. br.
	VRSTA OPREME ILI NAMJEŠTAJA
	kom
	IZNOS (kn)

	1.
	Prijenosno računalo TIP 1 
	2
	15.325,00

	
	UKUPNO
	
	15.325,00




2. Ovaj se Zaključak dostavlja Gradskom uredu za mjesnu samoupravu na daljnje postupanje.


Ad 2.) Prijedlog programa održavanja komunalne infrastrukture na području Gradske
            četvrti Peščenica-Žitnjak za 2021.

Predsjednik Vijeća obrazlaže Prijedlog programa održavanja komunalne infrastrukture na području Gradske četvrti Peščenica-Žitnjak. 
Otvara raspravu.
Bez rasprave, Vijeće jednoglasno donosi  


PROGRAM
održavanja komunalne infrastrukture
na području Gradske četvrti Peščenica - Žitnjak u 2021.

	1. Ovim se programom, u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na području Gradske četvrti Peščenica - Žitnjak (u daljnjem tekstu: Gradska četvrt), kojima se osigurava obavljanje komunalnih djelatnosti:
	- održavanja građevina javne odvodnje oborinskih voda,
	- održavanja čistoće javnih površina,
	- održavanja javnih zelenih površina,
	- redovitog održavanja nerazvrstanih cesta.

	2. Program je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2021. i Financijskom planu Gradske četvrti za 2021., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom programu.

	3. Planirana sredstva za financiranje ovog programa u iznosu od ukupno 28.905.000,00 kuna raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1
	Održavanje građevina javne odvodnje oborinskih voda
	Vodoopskrba i odvodnja d.o.o.
	1.190.000,00

	3.2
	Održavanje čistoće javnih površina
	Zagrebački holding d.o.o., 
Podružnica Čistoća
	5.796.000,00

	3.3
	Održavanje javnih zelenih površina
	Zagrebački holding d.o.o., 
Podružnica Zrinjevac
	10.112.000,00

	3.4
	Redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	11.807.000,00

	Ukupno
	28.905.000,00




	4. Pod  održavanjem građevina javne odvodnje oborinskih voda podrazumijeva se, prema ovom programu, čišćenje i održavanje vodolovnih grla (slivnici) i horizontalnih sabirnih kanala (tzv. "žablja usta") te spojnih kanala i uređaja za odvodnju s javnih terasa.
	Ovaj program obuhvaća poslove i radove čišćenja i održavanja 4.020 vodolovnih grla te drugih građevina javne odvodnje oborinskh voda na području Gradske četvrti u 2021. godini.

	5. Pod održavanjem čistoće javnih površina, prema ovom programu podrazumijeva se čišćenje cesta, trgova, javnih prolaza, javnih stuba, mostova, podvožnjaka, nadvožnjaka, pothodnika, parkirališta, pločnika, stajališta javnoga gradskog prijevoza i sličnih površina.
	Održavanje čistoće obuhvaća metenje (ručno i strojno) i pranje (ručno i strojno), ovisno o vrsti i količini otpada koji je raznovrsnog podrijetla (stupnju onečišćenja). Ručno čišćenje obavljaju čistači ulica, a obuhvaća čišćenje metlom i lopatom, pražnjenje košarica za otpatke (uključujući košarice za otpatke na javnim zelenim površinama), uklanjanje trave i lišća, posipavanje solju i čišćenje snijega u zimskim uvjetima, te uklanjanje sipine nakon obavljene zimske službe.
	Ovaj program obuhvaća poslove ručnog čišćenja ukupno 999.065 m², čišćenja 624.501 m²  velikom i 168.818 m²  malom čistilicom, pranja 675.857 m² autocisternom  te druge poslove čišćenja i pranja na području Gradske četvrti u 2021. godini. 

	6. Održavanje javnih zelenih površina, prema ovom programu, podrazumijeva održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštita uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj program obuhvaća sve poslove održavanja ukupno 1.233.705 m² javnih zelenih površina na području Gradske četvrti u 2021. godini, osim poslova obuhvaćenih planovima malih komunalnih akcija mjesnih odbora.

	7. Redovito održavanje nerazvrstanih cesta u ovom programu podrazumijeva:
	7.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovitog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	7.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	7.3 asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
 	
	Ovaj program obuhvaća sve poslove redovitog održavanja ukupno 1.283.563 m² nerazvrstanih cesta na području Gradske četvrti u 2021. godini, uključujući održavanje semaforskih uređaja na 38 lokacija, osim poslova obuhvaćenih planovima malih komunalnih akcija mjesnih odbora.
8. Gradska četvrt izvršavat će obveze održavanja građevina i uređaja javne namjene u stanju funkcionalne sposobnosti, sukladno ostvarenim prihodima za financiranje održavanja komunalne infrastrukture. 
9. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog programa radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	10. Sredstva za provedbu ovog programa osiguravat će Gradski ured za mjesnu samoupravu za namjene određene Proračunom Grada Zagreba za 2021. i ovim programom, a prema načelima štednje i racionalnog korištenja sredstava.

	11. Ovaj će program biti objavljen u Službenom glasniku Grada Zagreba.


Ad 3.) Prijedlozi zaključaka o rješavanju aktualne komunalne problematike.
Predsjednik obrazlaže kako su vijećnicima za ovu točku dostavljeni materijali s prijedlozima zaključaka o rješavanju aktualne komunalne problematike. Vijećnici se pozivaju da iznesu primjedbe na iste. 
S obzirom da nema primjedbi predlaže donošenje pozitivnog mišljenja o svim prijedlozima zaključaka.

Utvrđuje se da su jednoglasno doneseni sljedeći zaključci:



Z a k l j u č a k
o prijedlogu za rekonstrukciju odvodnje 

1. Vijeće Gradske četvrti Peščenica-Žitnjak, na osnovi Zaključka Vijeća Mjesnog odbora Donje Svetice, KLASA:026-02/20-02/2319; URBR:251-06-11-1103-20-4 donesenog na 42. sjednici Vijeća, predlaže nadležnoj gradskoj službi da 

· u svoje planove i programe za iduće razdoblje uvrsti rekonstrukciju odvodnje u ulicama: Ščitarjevska, Nartska, Donje Svetice, Planinska, Vugrovečka i Pisanička.

· obavijesti Vijeće o učinjenom.

2. Ovaj Zaključak dostavit će se Vodoopskrbi i odvodnji d.o.o.





Z a k l j u č a k
o prijedlogu za postavu prometnog znaka

1. Vijeće Gradske četvrti Peščenica-Žitnjak, na osnovi vijećničkog pitanja postavljenog na 44. sjednici Vijeća Mjesnog odbora Ferenščica, KLASA:026-02/20-02/2253; URBR:251-06-11-1104-20-4, predlaže nadležnom gradskom tijelu da 

· izvrši očevid i pokrene postupak za donošenje rješenja o postavi prometnog znaka zabrane zaustavljanja i parkiranja na kolniku ispred zgrade Ivanićgradska 57, prema caffe baru „Strujić“
 
· obavijesti Vijeće o učinjenom.

2. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet. 


Z a k l j u č a k
o prijedlogu za uklanjanje dijela kontejnera  

1. Vijeće Gradske četvrti Peščenica-Žitnjak, na osnovi vijećničkog pitanja postavljenog na 44. sjednici Vijeća Mjesnog odbora Ferenščica, KLASA:026-02/20-02/2253; URBR:251-06-11-1104-20-4, predlaže nadležnoj gradskoj službi da 

· izvrši uklanjanje jednog dijela kontejnera na parkiralištu ispred zgrade I. Ferenščica 33, 35, 37 i 39 zbog nepotrebno velikog broja istih (12) 
· obavijesti Vijeće o učinjenom.

2. Ovaj Zaključak dostaviti će se Zagrebačkom holdingu d.o.o,  Podružnici Čistoća.


Z a k l j u č a k
o prijedlogu za postavu uspornika prometa

1. Vijeće Gradske četvrti Peščenica-Žitnjak, na osnovi Zaključka Vijeća Mjesnog odbora Kozari Putevi, KLASA:026-02/20-02/1994; URBR:251-06-11-1109-20-2 donesenog na 40. sjednici Vijeća, predlaže nadležnom gradskom tijelu da 


· izvrši očevid i pokrene postupak za donošenje rješenja o postavi uspornika prometa na sljedećim lokacijama:
· III. Kozari put, glavna ulica
· III. Kozari put III. odvojak
· III. Kozari put II. odvojak
· III. Kozari put IV. odvojak
· IV. Kozari put
· I. Kozari put
· Kanalski put, glavna ulica (uz SRC Kozari Putevi – Kozari Bok (zamjena postojećih uspornika)
 
· obavijesti Vijeće o učinjenom.

2. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet. 


Z a k l j u č a k
o prijedlogu za uklanjanje stabla topole

1. Vijeće Gradske četvrti Peščenica-Žitnjak, na osnovi Zaključka Vijeća Mjesnog odbora „Janko Matko“, KLASA:026-02/20-02/2247; URBR:251-06-11-1106-20-3 donesenog na 45. sjednici Vijeća, predlaže nadležnom gradskom tijelu da 

· izvrši očevid i pokrene postupak za donošenje rješenja o uklanjanju stabla topole na zapadnoj strani ulice Šime Starčevića pokraj garaža,
 
· obavijesti Vijeće o učinjenom.

2. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet, Odjelu za komunalne poslove i zelenilo, Odsjeku za zelene površine.


Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak, na osnovi Zaključka Vijeća Mjesnog odbora Peščenica, KLASA:026-02/20-02/2232; URBR:251-06-11-1110-20-3, donesenog na 41. sjednici Vijeća, predlaže nadležnoj gradskoj službi da

· izvrši postavu kanti za otpatke kraj klupa za odmor ispred stambene zgrade na k.br. 12 u Galovićevoj ulici

2. Ovaj Zaključak dostavit će se Zagrebačkom holdingu d.o.o., Podružnici Čistoća.  


Z a k l j u č a k
o prijedlogu za postavu uspornika

1. Vijeće Gradske četvrti Peščenica-Žitnjak, na osnovi Zaključka Vijeća Mjesnog odbora Peščenica, KLASA:026-02/20-02/2232; URBR:251-06-11-1110-20-4, donesenog na 41. sjednici Vijeća, predlaže nadležnom gradskom tijelu da

·  izvrši očevid i pokrene postupak za postavljanje uspornika prometa u ulici Svetice ispred k.br. 26 i 40,  

· izvijesti Vijeće o učinjenom

2. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet.


Z a k l j u č a k
o prijedlogu za iscrtavanje novog pješačkog prijelaza

1. Vijeće Gradske četvrti Peščenica-Žitnjak, na osnovi Zaključka Vijeća Mjesnog odbora Petruševec, KLASA:026-02/20-02/2248; URBR:251-06-11-1111-20-3, donesenog na 42. sjednici Vijeća, predlaže nadležnom gradskom tijelu da 

· izvrši očevid i pokrene postupak za izdavanje rješenja o uspostavi novog pješačkog prijelaza neposredno ispred crkve Sv. Vida, I. Petruševec 56E,

-     obavijesti Vijeće o učinjenom.

2. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet.


Z a k l j u č a k
o davanju mišljenja o prijedlogu za postavu i uklanjanje uspornika

3. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ivanja Reka, KLASA:026-02/20-02/2412; URBR:251-06-11-1107-20-3 te se o prijedlogu Gradskog ureda za prostorno uređenje, izgradnju Grada, graditeljstvo, komunalne poslove i promet KLASA:340-08/20-002/1238; URBROJ:251-13-41-1/001-20-2 očituje kako slijedi:

· Vijeće nije suglasno s postavljanjem umjetnih izbočina na lokaciji Ivanjorečka cesta kod k.br. 94.
· Vijeće je suglasno s potpunim uklanjanjem uspornika prometa na lokaciji Ivanjorečka cesta kod k.br. 100,
· Vijeće je suglasno s prijedlogom za uklanjanje starih uspornika prometa na lokaciji Ivanjorečka cesta kod k.br. 106 i postavu novih uspornika „uzdignutih ploha“ na istoj lokaciji 

2. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet.


Z a k l j u č a k
o prijedlogu za uklanjanje uspornika prometa 

4. Vijeće Gradske četvrti Peščenica-Žitnjak, na osnovi Zaključka Vijeća Mjesnog odbora Ivanja Reka, KLASA:026-02/20-02/2412; URBR:251-06-11-1107-20-5 donesenog na 42. sjednici Vijeća, predlaže nadležnom gradskom tijelu da 

· izvrši očevid i pokrene postupak za potpuno uklanjanje postojećih uspornika prometa u Ivanjorečkoj cesti kod k.br. 38, zbog buke i vibracija u objektima uz iste

· obavijesti Vijeće o učinjenom.

5. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet.

Z a k l j u č a k
o prijedlogu za postavljanje zaštitnih stupića 

· Vijeće Gradske četvrti Peščenica-Žitnjak, na osnovi Zaključka Vijeća Mjesnog odbora Ivanja Reka, KLASA:026-02/20-02/2412; URBR:251-06-11-1107-20-4 donesenog na 42. sjednici Vijeća, predlaže nadležnom gradskom tijelu da 

· [bookmark: _Hlk61955998]izvrši očevid i pokrene postupak za donošenje rješenja o postavi zaštitnih stupića na ulasku na nogostup uz Slavonsku aveniju kod zgrade Adidas outlet prema obilježenoj mikrolokaciji na karti 
· Vijeće će po izdavanju rješenja postavu stupića postavu  rješavati kroz svoj Plan komunalnih aktivnosti u idućem razdoblju
· obavijesti Vijeće o učinjenom.

· Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet.


Z a k l j u č a k
o prijedlogu za utvrđivanje legalnosti izgradnje parkirališta 

1. Vijeće Gradske četvrti Peščenica-Žitnjak, na osnovi vijećničkog pitanja postavljenog na 44. sjednici Vijeća Mjesnog odbora Ferenščica, KLASA:026-02/20-02/2253; URBR:251-06-11-1104-20-4, predlaže nadležnom gradskom tijelu da 

· izvrši očevid i ispita legalnost izgradnje parkirališta preko puta caffe bara „Vekerica“, Ivanićgradska 58.
· obavijesti Vijeće o učinjenom.

2. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet.

Z a k l j u č a k
o prijedlogu za postavu uspornika

1. Vijeće Gradske četvrti Peščenica-Žitnjak, na osnovi Zaključka Vijeća Mjesnog odbora Volovčica, KLASA:026-02/20-02/2201; URBR:251-06-11-1114-20-5, donesenog na 42. sjednici Vijeća, predlaže nadležnom gradskom tijelu 

· da izvrši očevid i pokrene postupak za donošenje rješenja o postavljanju znaka zabrane ulaska vozila na plato tržnice Volovčica, osim za vozila dostave i vozila s dozvolom,
· izvijesti Vijeće o učinjenom

2. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet i ZH Podružnici Tržnice Zagreb.

Z a k l j u č a k
o prijedlogu rješavanja komunalne problematike 

1. Vijeće Gradske četvrti Peščenica-Žitnjak, na osnovi Zaključka Vijeća Mjesnog odbora Volovčica, KLASA:026-02/20-02/2201; URBR:251-06-11-1114-20-4, donesenog na 42. sjednici Vijeća, predlaže nadležnoj gradskoj službi  

· da izvrši premještanje spremnika za otpad s nogostupa u Kosorovoj ulici kod k.br. 1-23 na zelenu površinu sa sjeverne strane Kosorove ulice, između garaža i same prometnice te da se za spremnike izgrade odgovarajuća postolja na zelenoj površini,
· da se postojeći spremnici za mješoviti komunalni otpad zamijene novijim s mogućnošću otvaranja pomoću poluge, iz higijenskih i epidemioloških razloga
· izvijesti Vijeće o učinjenom

1. Ovaj Zaključak dostavit će se Zagrebačkom holdingu d.o.o., Podružnica Čistoća.


Z a k l j u č a k
o prijedlogu iscrtavanja parkirnih mjesta

1. Vijeće Gradske četvrti Peščenica-Žitnjak, na osnovi Zaključka Vijeća Mjesnog odbora Volovčica, KLASA:026-02/20-02/2201; URBR:251-06-11-1114-20-3, donesenog na 42. sjednici Vijeća, predlaže nadležnom gradskom tijelu 

· da izvrši očevid i pokrene postupak za donošenje rješenja o iscrtavanju parkirnih mjesta u Ulici Frana Alfirevića 2-6
· izvijesti Vijeće o učinjenom
2. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet.


Z a k l j u č a k
o prijedlogu rješavanja prometne problematike

2. Vijeće Gradske četvrti Peščenica-Žitnjak, na osnovi Zaključka Vijeća Mjesnog odbora Petruševec, KLASA:026-02/20-02/2248; URBR:251-06-11-1111-20-4, donesenog na 42. sjednici Vijeća, predlaže nadležnom gradskom tijelu da 

· izvrši očevid i pokrene postupak za izdavanje rješenja o postavi prometnog znaka „rezervirano za korisnike DV 4 mjesta“ s dopunskom pločom „odvoz pauka za nepropisno parkirana vozila“, kod dječjeg vrtića Zrno, I. Petruševec 1.

-     obavijesti Vijeće o učinjenom.

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet.



Z a k l j u č a k
o uvrštavanju komunalne problematike u Plan komunalnih potreba

1. Vijeće Gradske četvrti Peščenica-Žitnjak, uvrštava u Plan komunalnih potreba: 

1. MO DONJE SVETICE
0. [bookmark: _Hlk61539256][bookmark: _Hlk61539390]Rekonstrukcija odvodnje u ulicama: Ščitarjevska, Nartska, Donje Svetice, Planinska, Vugrovečka i Pisanička – (rekonstrukciju odvodnje rješava VIO).

1. MO IVANJA REKA -
1. Postava zaštitnih stupića na ulazu na nogostup uz Slavonsku aveniju kod zgrade Adidas outlet prema obilježenoj mikrolokaciji na karti 
1. MO FERENŠČICA -
2. Sanacija nogostupa Donje Svetice 46 A -F.

1. MO „JANKO MATKO“ -
3. Postava parkovnih klupa (2 kom) uz pješačku stazicu između garaža i parkića zapadno od DV Medo Brundo, a koja povezuje neboder u ulici Šime Starčevića 2 na jugu s ulicom Otona Župančića na sjeveru. 

1. MO PEŠČENICA
4. Postava ograde ili znaka zabrane za pse oko ili na površini dječjeg igrališta u Ulici Divka Budaka (kod k.br. 1, istočna strana zgrade, odnosno 4-6, južna strana zgrade). 

1. MO PETRUŠEVEC
5. Iscrtavanje parkirnih mjesta na malom parkiralištu ispred OŠ Žitnjak, I. Petruševec 1.
5. Asfaltiranje prilaza crkvi Sv. Vida, I. Petruševec 56E.
5. Uređivanje kolnika s rješavanjem površinske odvodnje u ulici I. Petruševec VI. odvojak (na potezu od raskrižja ulica I. Petruševec i I. Petruševec VI. odvojak do k.br. 83 I. Petruševac VI. odvojak).

1. MO VOLOVČICA
6. Iscrtavanje parkirnih mjesta u Ulici Frana Alfirevića 2-6.
6. Postava znaka zabrane za pse u dječjem igralištu Frana Alfirevića 13, stražnja strana.
6. Postava parkovne opreme (4 klupe) u parku za pse – Kolarova ulica.  


2. 	Problematika će se rješavati kroz Plan komunalnih aktivnosti. 	



Ad 4.) Izvješća, pitanja, prijedlozi
Vijećnici su u materijalima za sjednicu primili na znanje prepiske i ostalu dokumentaciju o postupanjima između dviju sjednica Vijeća. 

Sjednica je zaključena u 18,30 sati.


Zapisnik vodila:
Sanja Jančin


KLASA:026-02/21-01/29
URBROJ:251-06-11-11-21-3
Zagreb, 15. siječnja 2021.



PREDSJEDNIK VIJEĆA
GRADSKE ČETVRTI PEŠČENICA – ŽITNJAK

                                                                                      Dragan Vučić, mag.ing.traff.

PRIHODA 59.591.000,00kn

RASHODA 59.591.000,00kn

Šifra

IZNOS                                  

(u kunama)

671 59.591.000,00

6711 56.856.000,00

6712 2.735.000,00

Šifra

IZNOS                             

(u kunama)

59.591.000,00

30.686.000,00

3223 20.000,00

3231 59.000,00

3232 11.053.000,00

3232 13.327.000,00

3235 168.000,00

3237 60.000,00

3239 5.000,00

3291 2.929.000,00

3299 200.000,00

3299 120.000,00

3821 10.000,00

4214 2.697.000,00

4221 38.000,00

28.905.000,00

3232 1.190.000,00

3232 5.796.000,00

3232 10.112.000,00

3232 11.807.000,00

Članak 2.

ODRŽAVANJE NERAZVRSTANIH CESTA

OSTALE USLUGE

ODVODNJA ATMOSFERSKIH VODA

ČIŠĆENJE JAVNIH POVRŠINA

ODRŽAVANJE JAVNIH POVRŠINA

OSTALI NESPOMENUTI RASHODI POSLOVANJA ZA VIJEĆE GRADSKE ČETVRTI

OSTALI NESPOMENUTI RASHODI POSLOVANJA ZA VIJEĆA MJESNIH ODBORA

KAPITALNE DONACIJE NEPROFITNIM ORGANIZACIJAMA

OSTALI GRAĐEVINSKI OBJEKTI 

UREDSKA OPREMA I NAMJEŠTAJ

ODRŽAVANJE KOMUNALNE INFRASTRUKTURE

USLUGE TEKUĆEG I INVESTICIJSKOG ODRŽAVANJA 

USLUGE TEKUĆEG I INVESTICIJSKOG ODRŽAVANJA - PMKA MO

ZAKUPNINE I NAJAMNINE

INTELEKTUALNE I OSOBNE USLUGE

NAKNADE ZA RAD PREDSTAVNIČKIH I IZVRŠNIH TIJELA, POVJERENSTAVA I SLIČNO (ČLANOVIMA 

VIJEĆA GRADSKE ČETVRTI I VIJEĆA MJESNIH ODBORA)

USLUGE TELEFONA, POŠTE I PRIJEVOZA

PRIHODI ZA FINANCIRANJE RASHODA ZA NABAVU NEFINANCIJSKE IMOVINE



B) RASHODI

RASHODI GRADSKE ČETVRTI UKUPNO

OSNOVNA DJELATNOST GRADSKE ČETVRTI PEŠČENICA - ŽITNJAK

ENERGIJA

FINANCIJSKI PLAN 

Gradske četvrti Peščenica-Žitnjak za 2021.

Članak 1.

Financijski plan Gradske četvrti Peščenica-Žitnjak za 2021. (dalje u tekstu : Plan) sastoji se od :

Prihodi i rashodi iz članka 1. Plana su:

A) PRIHODI

PRIHODI IZ PRORAČUNA GRADA ZAGREBA ZA FINANCIRANJE REDOVNE DJELATNOSTI

PRIHODI ZA FINANCIRANJE RASHODA POSLOVANJA


